recursal/SuperWikiNEXT-32B huggingface dataset:
**কৃষ্ণকিশোর চাকমা** (১৪ জুলাই, ১৮৯৫ - ১৯৩৫) পার্বত্য চট্টগ্রামে শিক্ষা বিস্তারে পথিকৃৎ ছিলেন। তিনি কেরেতকাবা মোনতলা,নানিয়ারচর উপজেলায় রাঙ্গামাটির জেলায় ১৪ জুলাই, ১৮৯৫ সালে জন্মগ্রহণ করেন।

শিক্ষাজীবন
----------

কৃষ্ণ কিশোর চাকমা ১৯১৯ খ্রিষ্টাব্দে চট্টগ্রামের চট্টগ্রাম কলেজ থেকে স্নাতক ডিগ্রী অর্জন করেন।

কর্মজীবন
--------

কৃষ্ণ কিশোর চাকমা ১৯২০ খ্রিষ্টাব্দে সাব-ইন্সপেক্টর শিক্ষা দপ্তরের স্কুল পরিদর্শক পদে যোগদান করেন। তিনি এ পদে থেকে ক্ষান্ত থাকেননি পাহাড়ে শিক্ষা বিস্তার ও শিক্ষা প্রতিষ্ঠান গড়ার লক্ষ্যে স্থানীয়দের উদ্বুদ্ধ করেন। বাবা সুন্দরবি চাকমা ও মা চানমুনি চাকমার ঘরে তিন ছেলের মধ্যে কৃষ্ণকিশোর সবার বড়। অন্য দু’ভাই হরকিশোর চাকমা ও চিত্তকিশোর চাকমা। প্রথমদিকে তাদের পরিবার পাহাড়ের পাদদেশে মাওরুমমাওরুম ছড়ার উৎপত্তি যেখানে সেই সত্তা-ধুরুং নামের এলাকায় ছিল, পরবর্তীতে তারা মহাপ্রুম এলাকায় চলে যান। শিক্ষানুরাগী ও অধিকার সচেতন হিসেবে কৃষ্ণ কিশোর ছিলেন এক আদর্শিক মডেল। সামন্তীয় বেড়াজাল থেকে বের হতে তিনি কখনো সমাজের গোষ্ঠীপতিদের সাথে আপোষ করেন নি। বিচক্ষণ, দূরদর্শী, চিন্তাশীল, আপোষহীন ও প্রতিজ্ঞাব্ধ হয়ে পার্বত্য চট্টগ্রামে শিক্ষা মশাল প্রজ্জ্বলন করেন।

তার মেজ ভাই হরকিশোর চাকমাও ছিলেন শিক্ষক। সমাজসেবক হিসাবে খ্যাত আরেক ছোট ভাই চিত্তকিশোর চাকমাও শিক্ষকতাকেই পেশা হিসাবে বেছে নিয়েছিলেন। ষাটের দশকে তিনি ছোট মহাপ্রুম মাধ্যমিক স্কুলসহ কয়েকটি শিক্ষা প্রতিষ্ঠান প্রতিষ্ঠায় উদ্যোক্তার অগ্রনী ভূমিকা রাখেন। চিত্তকিশোর চাকমার ৩ ছেলে ও ১মেয়ে যথাক্রমে মানবেন্দ্র নারায়ণ লারমা(মঞ্জু),জ্যোতিপ্রভা লারমা, শুভেন্দু প্রভাস লারমা ও জ্যোতিরিন্দ্র বোধিপ্রিয় লারমা(ওরফে) সন্তু লারমা। পাহাড়ে শিক্ষা বিস্তারে কখনো সাইকেল চালিয়ে কখনো পায়ে হেঁটে আদিবাসী জনগোষ্ঠীর ঘরে ঘরে গিয়ে ছেলেমেয়েদের পড়ালেখায় উদ্বুদ্ধ করতেন। গ্রামের মুরুব্বী ও অভিভাবকদের সাথে নিয়ে স্কুলে সন্তান-সন্ততিদের পাঠাতে বৃত্তি প্রদান করতেন। তার ঐকান্তিক অবদান ১৯২২ সালে মগবান ইউপি স্কুল,সুবলং খাগড়াছড়ি ইউপি স্কুল, ১৯২৩ সালে মহাপ্রুম এমই স্কুল, রামগড় এমই স্কুল,পানছড়ি এমই স্কুল, দিঘীনালা এমই স্কুল এবং তুলাবান এমই স্কুল এই বিদ্যালয়গুলো প্রতিষ্ঠা পায়।

পুরস্কার
--------

মরনোত্তর সম্মাননাঃ ২০০১ খ্রিষ্টাব্দ তারিখে পার্বত্য চট্টগ্রামে শিক্ষা বিস্তারে বিশেষ অবদানের জন্য রাঙ্গামাটি পার্বত্য জেলা পরিষদ থেকে বিশেষ সম্মাননা হিসেবে মরনোত্তর সম্মাননা প্রদান করা হয়।

মৃত্যু
------

১৯৩৫ খ্রিষ্টাব্দে যক্ষ্মারোগে আক্রান্ত হয়ে পরলোকগমণ করেন।

তথ্যসূত্র
---------

1. ↑  "সমাজে নারীরা পুরুষের সমান মর্যাদা পায় না: সন্তু লারমা"। *বাংলা ট্রিবিউন*। মার্চ ১১, ২০১৭। ‘১৯১৫ সালে চাকমা যুব সমিতি নামে একটি সংগঠন ছিল। তারা তখন শিক্ষা প্রসারে কাজ করেছেন। এরপর ১৯২০ সালে কৃষ্ণ কিশোর চাকমা শিক্ষা প্রসারের জন্য আন্দোলন শুরু করেন। তাদের আন্দোলনের ফসল হিসেবে পার্বত্য আঞ্চলে বিদ্যালয় স্থাপন শুরু হয়। কিন্তু কাপ্তাই বাঁধের পর সব বিলীন হয়ে যায়।’ [*স্থায়ীভাবে অকার্যকর সংযোগ*]
ফ্র্যাংকলিন স্ক্যাফনার
**ফ্র্যাংকলিন জেমস স্ক্যাফনার** (ইংরেজি ভাষায়: Franklin James Schaffner) (৩০শে মে, ১৯২০ - ২রা জুলাই, ১৯৮৯) একাডেমি পুরস্কার বিজয়ী মার্কিন চলচ্চিত্র পরিচালক। তিনি জাপানের টোকিওতে জন্মগ্রহণ করেন এবং সেখানেই বেড়ে উঠেন। তবে বিশ্ববিদ্যালয় পর্যায়ে যুক্তরাষ্ট্রে ফিরে আসেন। সেখানকার ফ্র্যাংকরিন অ্যান্ড মার্শাল কলেজ থেকে স্নাতক ডিগ্রি অর্জন করেন। দ্বিতীয় বিশ্বযুদ্ধের সময় মার্কিন নৌবাহিনীতে যোগ দিয়ে দেশের হয়ে যুদ্ধ করেন। সিবিএস নেটওয়ার্কে যোগ দেয়ার মাধ্যমে তার মিডিয়া জীবনের সূচনা ঘটে। এই নেটওয়ার্কের টেলিপ্লে ১২ অ্যাংগ্রি মেন পরিচালনার জন্যই এমি অ্যাওয়ার্ড অর্জন করেন। ১৯৬০-এর দশকে চলচ্চিত্র জগতে প্রবেশ করেন এবং বেশ কয়েকটি সফল ছবি নির্মাণ করেন।

চলচ্চিত্রসমূহ
-------------

| বর্ষ | সিনেমার নাম | রটেন টম্যাটোস রেটিং | পুরস্কার |
| --- | --- | --- | --- |
| ১৯৬৩ | দ্য স্ট্রিপার |  |
| ১৯৬৫ | দ্য ওয়ার লর্ড |  |
| ১৯৬৮ | প্ল্যানেট অফ দ্য এইপ্‌স | ৮৮% |
| ১৯৭০ | প্যাটন | ৯৭% | একাডেমি পুরস্কার - সেরা পরিচালক |
| ১৯৭১ | নিকোলাস অ্যান্ড আলেকজান্দ্রা | ৫৭% |
| ১৯৭৩ | প্যাপিলন | ৯৩% |
| ১৯৭৭ | আওয়ার টাউন |  |
| ১৯৭৭ | আইল্যান্ড ইন দ্য স্ট্রিম | ৮০% |
| ১৯৭৮ | দ্য বয়েস ফ্রম ব্রাজিল | ৭৮% |
| ১৯৮০ | স্ফিংক্স |  |
| ১৯৮২ | Yes, Giorgio |  |
| ১৯৮৭ | লায়নহার্ট |  |
| ১৯৮৯ | ওয়েলকাম হোম |  |

বহিঃসংযোগ
---------

* ফ্র্যাংকলিন স্ক্যাফনারের সেলিব্রিটি প্রোফাইল - রটেন টম্যাটোস
১৯৯৯ সালে ৫০তম বার্ষিকীতে ভারতীয় পরিবার পরিকল্পনা সমিতির ডাকটিকেট
**ভারতীয় পরিবার পরিকল্পনা সমিতি** (**এফপিএ ভার‍ত**) ভারতের একটি নিবন্ধিত দাতব্য সংস্থা। ১৯৪৯ সালে ধন্বন্তী রামা রাউ এবং আভাবাই বোমানজি ওয়াদিয়া কর্তৃক প্রতিষ্ঠিত, সংস্থাটির সারা দেশে ৪০টি স্থানীয় শাখা রয়েছে যা যৌন স্বাস্থ্য এবং পরিবার পরিকল্পনা প্রচার করে। এটি আন্তর্জাতিক পরিকল্পিত পিতৃ-মাতৃ ফেডারেশনের জাতীয় অনুমোদিত সংস্থা। অন্যান্য বিষয়গুলির মধ্যে সংস্থাটি প্রজনন পছন্দ, আইনী ও নিরাপদ গর্ভপাত, যৌন সংক্রামিত রোগ সম্পর্কে শিক্ষা এবং যৌন ও প্রজনন স্বাস্থ্যের প্রচার করে। এফপিএ ভারত তাদের অধীনে ৩৯টি স্থায়ী ক্লিনিক রয়েছে। বর্তমান জাতীয় সভাপতি ডা. রথনমালা এম দেশাই। এফপিএ ভারত হল ভারতের ১৮টি রাজ্যে যৌন ও প্রজনন স্বাস্থ্যের উপর দৃষ্টি নিবদ্ধ করে প্রয়োজনীয় স্বাস্থ্য পরিষেবা প্রদানকারী একটি সামাজিক প্রভাব সংস্থা।

স্থানীয় শাখা
-------------

এফপিএ ভারতের স্থানীয় শাখাগুলি হল: আগ্রা শাখা, আহমেদাবাদ শাখা, ব্যাঙ্গালোর শাখা, বেলগাঁও শাখা, বেল্লারি শাখা, ভোপাল শাখা, ভুবনেশ্বর শাখা, বিদার শাখা, বিজাপুর শাখা, চেন্নাই শাখা, ধারওয়াড় শাখা, ডিন্ডিগুল শাখা, গোমিয়া শাখা, গোয়ালিয়র শাখা, হায়দ্রাবাদ শাখা, ইন্দোর শাখা, জবলপুর শাখা, জয়পুর শাখা, কালচিনি শাখা, কলকাতা শাখা, লখনউ শাখা, মাদুরাই শাখা, মোহালি শাখা, মুম্বাই শাখা, মহীশূর শাখা, নাগাল্যান্ড শাখা, নতুন দিল্লি শাখা, নীলগিরিস শাখা, উত্তর কানারা শাখা। পঞ্চকুলা শাখা, পাটনা শাখা, পুনে শাখা, রায়চুর শাখা, রাজকোট শাখা, শিমোগা শাখা, সিংভূম শাখা, সোলাপুর শাখা, দক্ষিণ কানারা শাখা, শ্রীনগর শাখা, ত্রিভান্দ্রম শাখা এবং যমুনানগর শাখা।

তথ্যসূত্র
---------

1. ↑  "Band of brothers"। *New Indian Express*। ২ মার্চ ২০১০। ২৩ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ২ মার্চ ২০২৩।
2. ↑  Paul Bell (১১ আগস্ট ২০০৫)। "Obituary: Avabai Wadia"। *Web report*। The Guardian। সংগ্রহের তারিখ ২৯ মে ২০১৫।
3. ↑  Dhar, Aarti (১৬ জানুয়ারি ২০১২)। "Web of love"। *The Hindu*। সংগ্রহের তারিখ ১৩ মার্চ ২০১২।
4. ↑  *Annual Report 2013*। Family Planning Association of India। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৫-০৬-১২।
**নাইটস্ট্রিম** হলো একটি অনলাইন চলচ্চিত্র উৎসব বা ফিল্ম ফেস্টিভ্যাল, যা ২০২০ সালে মার্কিন যুক্তরাষ্ট্রে চালু হয়।  মার্কিন যুক্তরাষ্ট্রে কোভিড-১৯ মহামারীর কারণে তাদের নিয়মিত ইভেন্টগুলি বাতিল করার প্রতিক্রিয়া হিসাবে বেশ কয়েকটি হরর এবং ফ্যান্টাসি ফিল্ম ফেস্টিভ্যালের অংশীদারিতায় নাইটস্ট্রিম চালু করা হয়। উৎসবটি ২০২০ সালের অক্টোবরে হরর, ফ্যান্টাসি এবং অন্যান্য ঘরানার চলচ্চিত্রগুলির একটি স্ট্রিমিং লাইনআপ উপস্থাপন করে। 

অংশগ্রহণকারী উৎসবগুলি ছিল বোস্টন আন্ডারগ্রাউন্ড ফিল্ম ফেস্টিভ্যাল, ব্রুকলিন হরর ফিল্ম ফেস্টিভ্যাল, নর্থ বেন্ড ফিল্ম ফেস্টিভ্যাল, ওভারলুক ফিল্ম ফেস্টিভ্যাল এবং পপকর্ন ফ্রাইটস। 

২০২০ সংস্করণের উদ্বোধনী চলচ্চিত্রটি ছিল অনীশ ছাগন্তির *রান* ।  *৩২ মালাসানা স্ট্রিট*, *হানিডিউ*, *মাই হার্ট কান্ট বিট আনলেস ইউ টেল টু*, *দ্য কুইন অফ ব্ল্যাক ম্যাজিক* এবং *বয়েজ ফ্রম কাউন্টি হেল* অন্তর্ভুক্ত।  প্রোগ্রামটিতে অনলাইন পার্টি, একটি ভার্চুয়াল উৎসব লাউঞ্জ এবং *আমেরিকান সাইকো* ডিরেক্টর মেরি হ্যারনের একটি বক্তৃতাও অন্তর্ভুক্ত ছিল। 

আয়োজকরা ঘোষণা করেছিলেন যে, ২০২১ সালের অক্টোবরে নাইটস্ট্রিম পুনরায় অনুষ্ঠিত হবে।

তথ্যসূত্র
---------

1. 1 2  Dino-Ray Ramos, "Genre Film Festivals Across The Country Partner For Nightstream Virtual Event". *Deadline Hollywood*, August 13, 2020.
2. 1 2  Katie Rife, "Halloween isn’t canceled: What to stream from Nightstream, Salem Horror, and Fantastic Fest 2020". *The A.V. Club*, October 9, 2020.
3. ↑  Patrick Hipes, "Hulu’s ‘Run’ To Open Genre Festival Team-Up Nightstream". *Deadline Hollywood*, September 24, 2020.
4. ↑  Julie Holland, "6 New Horror Movies We’re Excited to See at Nightstream 2020". *Modern Horrors*, October 5, 2020.
5. ↑  Josh Millican, "Digital Festival NIGHTSTREAM Returning for a Second Year in October". *Dread Central*, July 12, 2021.

বহিঃসংযোগ
---------

* প্রাতিষ্ঠানিক ওয়েবসাইট
***ফ্রোজেন ফিভার*** হলো একটি ২০১৫ সালের মার্কিন কম্পিউটার-এনিমেটেড কল্পকাহিনীর ধারার স্বল্পদৈর্ঘ্য চলচ্চিত্র, যা ওয়াল্ট ডিজনি এনিমেশন স্টুডিওস দ্বারা প্রযোজিত এবং ওয়াল্ট ডিজনি পিকচার্স দ্বারা মুক্তি প্রাপ্ত। এটি ২০১৩ সালের *ফ্রোজেন* চলচ্চিত্রের একটি সিক্যুয়েল এবং এটিতে ক্রিস্টোফ, স্ভেন এবং ওলাফের সাহায্যের সঙ্গে এলসার দেওয়া অ্যানার জন্মদিনের উৎসবকে কেন্দ্র করে আবর্তিত হয়েছে। তাদের প্রথম চলচ্চিত্র থেকে ক্রিস বাক ও জেনিফার লি চলচ্চিত্রের পরিচালক হিসেবে রয়েছে যার পাশাপাশি ক্রিস্টেন বেল, ইডিনা মেঞ্জেল, জোনাথন গ্রফ এবং জশ গ্যাড তাদের নিজ ভূমিকায় পুনরাবৃত্তি করেন।

*ফ্রোজেন ফিভার*-এর প্রযোজনা জুন ২০১৪ সালে শুরু হয় এবং সম্পূর্ণ করতে ছয় মাস লাগে। চলচ্চিত্রটি থিয়েটারে ১৩ই মার্চ, ২০১৫-তে ওয়াল্ট ডিজনি পিকচার্সের *সিন্ডারেলা*-এর সাথে আবির্ভূত হয়। চলচ্চিত্রটি সমলোচকদের থেকে ইতিবাচক সমলোচনা অর্জন করে, যার পাশাপাশি ক্রিস্টেন এন্ডারসন-লোপেজ ও রবার্ট লোপেজ কর্তৃক এটির নতুন গান "মেকিং টুডে অ্যা পার্ফেক্ট ডে"-এর জন্য প্রশংসা লাভ করে।

কাহিনীসংক্ষেপ
-------------

ক্রিস্টোফ, স্ভেন এবং ওলাফের সাহায্যের সঙ্গে এলসা অ্যানার জন্য একটি বিস্ময় করা জন্মদিন অনুষ্ঠানের পরিকল্পনা করে; কিন্তু একটি দড়ি (যা রাজ্যের মাঝে প্রবাহিত হয়) দিয়ে একটি দলগত গুপ্তধনের সন্ধানে বেরিয়ে পড়ে। এলসার ঠান্ডা লেগে যায়, এবং অজান্তে প্রত্যেকটি

শ্রেষ্ঠাংশে
-----------

* অ্যানা হিসেবে ক্রিস্টেন বেল
* এলসার হিসেবে ইডিনা মেঞ্জেল
* ক্রিস্টোফ হিসেবে জোনাথন গ্রফ
* ওলাফ হিসেবে জশ গ্যাড
* ওকেন হিসেবে ক্রিস উইলিয়ামস
* হান্স হিসেবে স্যান্টিনো ফোন্টানা
* মার্সম্যালো হিসেবে পল ব্রিগস

প্রযোজনা
--------

*ফ্রোজেন ফিভার*-এর পরিচালক, ক্রিস বাক ও জেনিফার লি*ফ্রোজেন ফিভার*-এর প্রযোজক, পিটার ডেল ভেকো ও এমি স্ক্রিবনারএনাহেম,ক্যালিফোর্নিয়া-এর ২০১৫ সালের ডি২৩ এক্সপোতে উভয় ছবিগুলি তোলা হয়।
২য় সেপ্টেম্বর, ২০১৪ সালে, এবিসি-এর *দ্য স্টোরি অফ ফ্রোজেন: মেকিং অ্যা ডিজনি এনিমেটেড ক্লাসিকের* প্রচারের সময়, ওয়াল্ট ডিজিনি এনিমেশন স্টুডিওসের প্রধান সৃজনশীল কর্মকর্তা জন ল্যাসেটর ঘোষণা দেন যে ভবিষ্যতে একটি নতুন গানের সাথে একটি স্বল্পদৈর্ঘ্য *ফ্রোজেন* চলচ্চিত্র মুক্তি দেওয়া হবে। একই দিনে, *ভ্যারাইটি* ঘোষণা দেয় যে স্বল্পদৈর্ঘ্য চলচ্চিত্রটি ২০১৫-এর প্রথম দিকে মুক্তি দেওয়া হবে, পাশাপাশি সহ-পরিচালক হিসেবে ক্রিস বাক ও জেনিফার লি, প্রযোজক হিসেবে পিটার ডেল ভেকো এবং ক্রিস্টেন এন্ডারসন-লোপেজ ও রবার্ট লোপেজ কর্তৃক একটি গান। এছাড়াও, চলচ্চিত্রটিতে তুষারমানব ওলাফ-এর ভূমিকা রয়েছে। ডিসেম্বর ৩, ২০১৪-তে, এটি ঘোষণা করা হয় যে এমি স্ক্রিবনার একজন সহ-প্রযোজক দায়িত্ব পালন করবেন এবং *ফ্রোজেন ফিভার* ওয়াল্ট ডিজনি পিকচার্সের *সিন্ডারেলা*-এর সঙ্গে ১৩ই মার্চ ২০১৫ সালে থিয়েটারে আবির্ভূত হবে। ডিসেম্বরের শেষের দিকে, চলচ্চিত্রের সহ-পরিচালকরা এসোসিয়েটেড প্রেস-এর কাছে বলেন, "এই চরিত্রগুলি এবং এই অভিনয়শিল্পী এবং এই সঙ্গীতের সম্পর্কে এখানে কিছু যাদু রয়েছে।

মুক্তি এবং অভ্যর্থনা
--------------------

তথ্যসূত্র
---------

1. ↑  "'Frozen Fever' to Feature Music by Christophe Beck"। *Film Music Reporter*। ফেব্রুয়ারি ৬, ২০১৫। ফেব্রুয়ারি ৭, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১২, ২০১৫।
2. ↑  "Exclusive First Look at Disney's 'Frozen Fever' Trailer"। ABC News। সংগ্রহের তারিখ অক্টোবর ৭, ২০১৫।
**টাইগার চিংড়ি** (বৈজ্ঞানিক নাম: *Marsupenaeus japonicus*, পূর্বনাম *Penaeus japonicas*) হল মারসুপেনিয়াস গণভুক্ত চিংড়ির একটি প্রজাতি। এটি কুরুমা চিংড়ি, জাপানি টাইগার চিংড়ি নামেও পরিচিত। এটির স্থানীয় নাম লাল চিংড়ি, লালচে চিংড়ি। এটি চিংড়ির বৃহত্তম প্রজাতির একটি।

বিবরণ
-----

এ চিংড়ির শরীর ফ্যাকাসে, পিঠজুড়ে বাদামী ডোরা কাটা যা দেখতে বাঘের মতো,পা গুলো ফ্যাকাসে হলুদ এবং পায়ের শেষ প্রান্ত নীল।

আকার
----

পুরুষ চিংড়ি লম্বায় ১৭ সে.মি.(৬.৭ ইঞ্চি),যেখানে স্ত্রী চিংড়ি লম্বায় ২৭ সে.মি.(১১ ইঞ্চি)পর্যন্ত হতে পারে।এ চিংড়ির ওজন ১৩০ গ্রাম পর্যন্ত হয়,যা পেনাইডি পরিবারের মধ্যে অন্যতম বৃহত্তম প্রজাতি।

বাসস্থান
--------

টাইগার চিংড়ি সাধারণত সমুদ্রে বাস করে।বেশিরভাগ সময় পানির ২০-৫০ মিটার গভীরতায় চলাচল করে।

প্রজনন
------

২০ ডিগ্রি সেলসিয়াসের বেশি তাপমাত্রা টাইগার চিংড়ি প্রজনন শুরু করে। ডিম ছাড়ার সময় মহিলা চিংড়ি গভীর সমুদ্রে চলে যায় এবং গড়ে প্রায় ৭,০০,০০০ ডিম ছাড়ে।

অর্থনৈতিক গুরুত্ব
-----------------

প্রতি বছর কয়েক কোটি টাকার টাইগার চিংড়ি ব্লে আসে যশোর,খুলনা, বাগেরহাটের বিভিন্ন মোকামে।সেখান থেকে চিংড়ি চলে যায় বিভিন্ন রপ্তানিকারক প্রতিষ্ঠানে।সে সকল প্রতিষ্ঠান থেকে মান বজায় রেখে সে সকল চিংড়ি প্যাকেটজাত করে মংলা বন্দর দিয়ে নৌপথে বিভিন্ন দেশে রপ্তানি হচ্ছে। যার ফলে আয় হচ্ছে প্রচুর বৈদেশিক মুদ্রা।

কর্মসংস্থান
-----------

জানুয়ারি থেকে এপ্রিল মাসে সাগরে প্রচুর টাইগার চিংড়ি ধরা পড়ে।যার ফলে দরকার হয় নতুন জেলের।আবার সেই চিংড়ি আড়ৎে বিক্রির পর মাথা শরীর থেকে আলাদা করা হয়।এ কাজে শ্রম দেয় দরিদ্র মানুষ।

রন্ধনপ্রণালী
------------

এমাছ স্যুপ তৈরি ব্যবহার করা হয়।এছাড়া এ মাছের ভুনা বেশ সুস্বাদু।

পুষ্টি গুণাগুণ
--------------

সামুদ্রিক চিংড়ি হওয়ায় এ মাছ প্রচুর পুষ্টিকর।

তথ্যসূত্র
---------

1. ↑  ডেইলি বাংলাদেশ অনলাইন পোর্টাল
**চেরি উইলসন** (জন্মনাম- **রোজমেরি বার্ডিক**) ছিলেন একজন আমেরিকান ঔপন্যাসিক যিনি পশ্চিমা ধারায় কাজ করার জন্য পরিচিত ছিলেন। তার বেশ কয়েকটি বই থেকে হলিউডের চলচ্চিত্র নির্মিত হয়েছিল।

জীবনালেখ্য
----------

চেরির জন্ম মার্কিন যুক্তরাষ্ট্রের পেন্সিল্‌ভেনিয়ায় ফ্র্যাঙ্ক বার্ডিক এবং আন্না উডবারি দম্পতির ঘরে। ১৬ বছর বয়সে পশ্চিমে সরে যাওয়ার পরে তিনি সাংবাদিকতার কাজ শুরু করেছিলেন; 'রিপাবলিক ওয়াশিংটন'-এর জার্নাল মাইনারে ২০০ এরও বেশি সংস্করণে "চেরির কর্নার" নামে তাঁর একটি কলাম ছিল। তিনি ১৯১০-এর দশকে রবার্ট উইলসনকে বিয়ে করেছিলেন এবং এই জুটি বসতবাড়ি নির্মাণ, খনির কাজ, বুনো মস্তংকে প্রশিক্ষণ দেওয়া ইত্যাদি কাজে জড়িত ছিল।

১৯২০ এর দশকে তিনি যে পশ্চিমা উপন্যাসগুলি রচনা শুরু করেছিলেন সেগুলিতে তিনি এই অভিজ্ঞতাগুলোর কথা উল্লেখ করেছিলেন উপন্যাস ছাড়াও তিনি শতাধিক ছোট গল্প লিখেছিলেন। তাঁর বেশ কয়েকটি বই চলচ্চিত্রে পরিণত হয়েছিল (বাক জোন্স সিরিজের বেশ কয়েকটি সহ), যদিও উইলসন বলেছিলেন যে এসব চলচ্চিত্রের প্রযোজনায় তাঁর কোনও অংশ নেই। তিনি দ্য আরিজোনা ডেইলি স্টারের এক প্রতিবেদককে বলেছিলেন, "আমি অন্য কারও কাজের কৃতিত্ব নিতে চাই না"। "হলিউড তার প্রয়োজনীয়তাগুলো জানে এবং আমার নিজের অভিজ্ঞতা থেকে আমার অবশ্যই স্বীকার করতে হবে যে আমার গল্পগুলোর পরিবর্তনসমূহ সাধারণত চলচ্চিত্রের দৃষ্টিকোণ থেকে সেরা"।

নির্বাচিত কাজ
-------------

* *দ্য ব্র্যান্ডেড সোম্বেরো* (১৯২৭)
* *এমটি (empty) স্যাডলস* (১৯২৯)
* *স্টর্মি* (১৯২৯)
* ব্ল্যাক উইংয়ের রাইডার (১৯৩৪)
* *ব্ল্যাক উইং'স রাইডার* (১৯৩৪)
* *স্টিরাপ ব্রাদার* (১৯৩৫)
* *থান্ডার ব্রেকস* (১৯৩৬)
* *স্যান্ডফ্লো* (১৯৩৭)

তথ্যসূত্র
---------

1. 1 2 3  Welty, Howard (নভেম্বর ১৭, ১৯৩৫)। "One Writer, at Least, Doesn't Curse Hollywood Adaptors"। *The Arizona Daily Star*। সংগ্রহের তারিখ মার্চ ১৫, ২০১৯।
2. ↑  "Buck Jones Shown in Princess Film"। *The Reading Times*। ফেব্রুয়ারি ২৭, ১৯২৮। সংগ্রহের তারিখ মার্চ ১৫, ২০১৯।
3. ↑  Case, Elizabeth N. (জানুয়ারি ৭, ১৯৩৪)। "World of Fiction, Fact, and Fancy"। *The Hartford Daily Courant*। সংগ্রহের তারিখ মার্চ ১৫, ২০১৯।
4. ↑  "Around Here"। *The El Paso Times*। ফেব্রুয়ারি ১০, ১৯৩৫। সংগ্রহের তারিখ মার্চ ১৫, ২০১৯।
5. ↑  "Ward Lock"। *The Observer*। জুন ১৪, ১৯৩৬। সংগ্রহের তারিখ মার্চ ১৫, ২০১৯।
6. ↑  "At the Theatres"। *The News-Palladium*। এপ্রিল ১, ১৯৩৭। সংগ্রহের তারিখ মার্চ ১৫, ২০১৯।
এই চিত্রটি ইন্দো-ইউরোপীয় ভাষা থেকে বাঙালি ভাষার উৎপত্তিকে চিত্রিত করে
**প্রাকৃত ভাষা** বলতে প্রাচীন ভারতীয় উপমহাদেশে লোকমুখে প্রচলিত স্বাভাবিক ভাষাগুলিকে বোঝায়। প্রাকৃত ভাষাগুলি ইন্দো-ইউরোপীয় ভাষাপরিবারের ইন্দো-ইরানীয় শাখার ইন্দো-আর্য শাখার প্রাচীন নিদর্শন। এগুলি সংস্কৃতের মত মার্জিত সাহিত্যিক ভাষা ছিল না। তবে পরবর্তীকালে সংস্কৃতের মত এগুলিও মৃত ভাষায় পরিণত হয়।

প্রাকৃত ভাষাগুলির মধ্যে পালি ভাষা বৌদ্ধ সাহিত্যের ভাষা হিসেবে ব্যবহৃত হত। প্রাকৃত ভাষাগুলি থেকেই নানা বিবর্তনের মাধ্যমে আধুনিক ইন্দো-আর্য ভাষাগুলির উদ্ভব হয়েছে। মাগধী প্রাকৃত ভাষা থেকে বাংলা, অসমীয়া, বিহারী, ও ওড়িয়া ভাষা; শৌরসেনী প্রাকৃত ভাষা থেকে পশ্চিমী হিন্দি ও পাঞ্জাবি ভাষা; অর্ধমাগধী প্রাকৃত ভাষা থেকে পূর্বী হিন্দি; এবং মহারাষ্ট্রী প্রাকৃত থেকে মারাঠি ভাষার উদ্ভব হয়েছে বলে মনে করা হয়।

সংজ্ঞা
------

আধুনিক পণ্ডিতগণ দুটি ধারণাকে বোঝাতে "প্রাকৃত" শব্দটি ব্যবহার করেছেন:

* প্রাকৃত ভাষা: নিবিড়ভাবে সম্পর্কিত সাহিত্যিক ভাষার একটি দল
* প্রাকৃত ভাষা: প্রাকৃত ভাষাগুলির মধ্যে একটি, যা একাকী পুরো কবিতার প্রাথমিক ভাষা হিসাবে ব্যবহৃত হত

কিছু আধুনিক পণ্ডিতের মধ্যে 'প্রাকৃত' র মুদ্রকের নিচে সমস্ত মধ্য ইন্দো-আর্য ভাষা অন্তর্ভুক্ত রয়েছে, আবার অন্যরা বর্ণ , ধর্ম এবং ভূগোলের বিভাজন দ্বারা সংস্কৃত ইতিহাস থেকে বিচ্ছিন্ন হয়ে এই ভাষাগুলির স্বাধীন বিকাশের উপর জোর দেয়।

বিস্তৃত সংজ্ঞাটি "প্রাকৃত" শব্দটি ব্যবহার করে যে কোনও মধ্য ইন্দো-আর্য ভাষা যে কোনওভাবে সংস্কৃত থেকে বিচ্যুত হয় তা বর্ণনা করতে।  আমেরিকান পণ্ডিত অ্যান্ড্রু ওলেট বলেছেন যে এই অসন্তুষ্টিহীন সংজ্ঞাটি "প্রাকৃত" এমন ভাষাগুলির জন্য একটি প্রচ্ছদ পদে পরিণত হয়েছে যেগুলি প্রাচীন ভারতে প্রকৃত নামে প্রকৃত নামে পরিচিত ছিল না, যেমন:

* অশোকের শিলালিপিগুলির ভাষা
* "স্মৃতিচিহ্ন প্রাকৃত", "লেনা প্রাকৃত", বা "স্তূপ উপভাষা" লেবেলযুক্ত ভারতের পরবর্তী শিলালিপিগুলির ভাষা
* "সিংহলী প্রাকৃত "লেবেলযুক্ত শ্রীলঙ্কার শিলালিপির ভাষা
* পালি , থেরবাদ বৌদ্ধ ক্যাননের ভাষা
* বৌদ্ধ সংকর সংস্কৃত
* গান্ধারী , উত্তর-পশ্চিম ভারত থেকে পশ্চিমা চীন পর্যন্ত বিস্তৃত অঞ্চলটিতে বার্চ-বাকল স্ক্রোলগুলির ভাষা আবিষ্কার করা হয়েছিল

জার্মান ইন্দোলজিস্ট রিচার্ড পিসেল এবং ওসকার ভন হিনবারের মতো কিছু পণ্ডিতের মতে, "প্রাকৃত" শব্দটি এমন একটি ছোট্ট সংকলনকে বোঝায় যা কেবলমাত্র সাহিত্যে ব্যবহৃত হত:

* প্রাকৃতিক প্রাকৃত
	+ এই ভাষাগুলি নাটকগুলিতে এককভাবে ব্যবহৃত হয়, গৌণ ভাষা হিসাবে
	+ তাদের নামগুলি আঞ্চলিক সংস্থার (উদাহরণস্বরূপ শৌরসেনী , মগধী এবং অবন্তী) নির্দেশ করে, যদিও এই সংস্থাগুলি বেশিরভাগ ক্ষেত্রেই ধারণাযুক্ত
* প্রাথমিক প্রাকৃত
	+ এই ভাষাগুলি সাহিত্যিক ক্লাসিকের প্রাথমিক ভাষা যেমন *গাহা সাতসইয়ের* হিসাবে ব্যবহৃত হয়
	+ এর মধ্যে মহারাষ্ট্রী প্রাকৃত বা "প্রাকৃত *পার উৎকর্ষ* "অন্তর্ভুক্ত রয়েছে, যা *দন্ডিনের কাব্যদর্শ* অনুসারে মহারাষ্ট্র অঞ্চলে প্রচলিত ছিল এবং যেখানে *রাবণ-বাহো* (বা *সেতুবন্ধ* ) এর মতো কবিতা রচিত হয়েছিল।

সংস্কৃত পণ্ডিত এসি ওলনারের মতে, অর্ধমাগধি (বা কেবল মগধী ) প্রাকৃত, যা জৈন ধর্মের ধর্মগ্রন্থ রচনার জন্য ব্যাপকভাবে ব্যবহৃত হত, প্রায়শই প্রকৃতের চূড়ান্ত রূপ হিসাবে বিবেচিত হয়, অন্যরা এর রূপ হিসাবে বিবেচিত হয়। প্রাকৃত ব্যাকরণীয়রা প্রথমে অর্ধমগধীর সম্পূর্ণ ব্যাকরণ দেবে এবং তার সাথে এর সাথে অন্যান্য ব্যাকরণকে সংজ্ঞায়িত করবে। এ কারণে প্রায়শই 'প্রাকৃত' পড়ানোর পাঠ্যক্রমগুলি অর্ধমাগধী শিক্ষা হিসাবে বিবেচিত হয়।

আরও দেখুন
---------

* পালি ভাষা
* সংস্কৃত ভাষা
**কলাবতী 'কুট্টি' সারাম্মা** (জন্ম ২৫শে ফেব্রুয়ারি ১৯৭১) হলেন একজন ভারতীয় প্রাক্তন ক্রীড়াবিদ যিনি ৪০০ মিটার ইভেন্টে বিশেষত্ব অর্জন করেছিলেন। এছাড়াও তিনি ভারতীয় দলের হয়ে ৪ × ১০০ মিটার রিলে এবং ৪ × ৪০০ মিটার রিলে ইভেন্টেও অংশ নিয়েছিলেন। ১৯৯১ - ৯২ সালে তাঁকে জি ভি রাজা পুরস্কারে ভূষিত করা হয়েছিল এবং ১৯৯৩ সালে, তিনি ভারত সরকার কর্তৃক অর্জুন পুরস্কারে ভূষিত হন।

প্রাথমিক জীবন
-------------

কলাবতী সারাম্মা ১৯৭১ সালের ২৫শে ফেব্রুয়ারি জন্মগ্রহণ করেন।

কর্মজীবন
--------

সারাম্মা ১৯৮৮ সালে সিঙ্গাপুরে এশিয়ান জুনিয়র অ্যাথলেটিক্স চ্যাম্পিয়নশিপের ৪০০ মিটার দৌড়ের ফাইনালে ৫৫.৪০ সেকেন্ড সময় করে রৌপ্য পদক জিতেছিলেন। তিনি ১৯৯০ সালে বেইজিংয়ে পরবর্তী এশিয়ান জুনিয়র অ্যাথলেটিক্স চ্যাম্পিয়নশিপে তাঁর সময়কে আরও উন্নত করেছিলেন, তিনি সেই প্রতিযোগিতায় ৫৫.০৭ সেকেন্ড সময় করে ব্রোঞ্জ জিতেছিলেন।

সিনিয়র লেভেলে, কুয়ালালামপুরে ১৯৯১ সালের এশিয়ান অ্যাথলেটিক্স চ্যাম্পিয়নশিপে তাঁর আত্মপ্রকাশ হয়েছিল, সেখানে সারাম্মা ৪০০ মিটার দৌড়ে ৫৩.৫১ সেকেন্ড সময় নিয়ে ব্রোঞ্জ জিতেছিলেন। ম্যানিলায় ১৯৯৩ এশিয়ান চ্যাম্পিয়নশিপের ৪০০ মিটার দৌড়ের ফাইনালে তিনি ৫২.৮৩ সেকেন্ড সময় নিয়ে আবার ব্রোঞ্জ জিতেছিলেন। এছাড়াও তিনি ৪ × ১০০ মিটার এবং ৪ × ৪০০ মিটার ইভেন্টে ভারতীয় রিলে দলের একটি অংশ ছিলেন, তাঁরা ১৯৮৯ থেকে ১৯৯৩ পর্যন্ত টানা চারটি এশিয়ান চ্যাম্পিয়নশিপে পদক জিতেছিলেন। বর্তমানে তিনি দক্ষিণ রেলওয়ের চেন্নাইতে সহকারী ক্রীড়া কর্মকর্তা হিসেবে কর্মরত।

তথ্যসূত্র
---------

1. ↑  *India Today*। ১৫ অক্টোবর ১৯৯৪ । সংগ্রহের তারিখ ২৮ জুলাই ২০১৪।  `|শিরোনাম=` অনুপস্থিত বা খালি (সাহায্য)
2. ↑  "Arjuna Award winners"। *sports.indiapress.org*। সংগ্রহের তারিখ ২৮ জুলাই ২০১৪।
3. ↑  "Medal winners at the Asian Athletics Championships"। *gbrathletics.com*। সংগ্রহের তারিখ ২৮ জুলাই ২০১৪।
4. ↑  "History of Kerala athletics"। *keralaathletics.org*। সংগ্রহের তারিখ ২৮ জুলাই ২০১৪।

বহিঃসংযোগ
---------

* কুট্টি সারাম্মার আইএএএফ প্রোফাইল (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* বিশ্ব অ্যাথলেটিকস

 |
**কুঠামপল্লি ধুতি এবং সেট মুন্ডু** হল কেরালার কুঠামপল্লি অঞ্চলের তাঁতিদের দ্বারা উৎপাদিত ধুতি এবং সেট মুন্ডু (*মুন্ডুম নেরিয়াথুম* নামেও পরিচিত)। এই পোশাক পণ্যটি ভৌগোলিক নির্দেশকের সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে, ২০১৫ সালের ১৩ই নভেম্বর থেকে নিবন্ধিত হয়েছে। কুঠামপল্লি হ্যান্ডলুম ক্লাস্টার চ্যারিটেবল সোসাইটি কনসোর্টিয়ামের একটি আবেদন অনুযায়ী নিবন্ধকরণটি নথিবদ্ধ করা হয়েছিল।

বর্ণনা
------

কেরালার ত্রিশূর জেলার কুঠামপল্লি গ্রাম, কেরালার ঐতিহ্যবাহী পোশাকের তাঁত বুননের জন্য সুপরিচিত। কুঠামপল্লি ধুতি ও সেট মুন্ডুর প্রচলন হয়েছিল ১৮ শতকে। এগুলি সূক্ষ্ম সুতি এবং খাঁটি জরি দিয়ে বোনা হয়। তবে জরির প্রচুর দামের কারণে এর পরিবর্তে বর্তমানে প্রায়শই নকল জরি ব্যবহৃত হয়। মূল কাপড়টি সাধারণত হালকা ঘিয়া রঙের হয়, বা বিশুদ্ধ কোরা হয়।
ভৌগোলিক নির্দেশকের আওতায় আসা পণ্যগুলি হল যুগ্ম ধুতি (বা, যুগ্ম মুন্ডু বা যুগ্ম ভেস্তি বা কুঠামপল্লি ধুতি), সেট মুন্ডু (বা, মুন্ডুম নেরিয়াথুম) এবং নেরিয়াথু (বা, কাভানি)।

অবস্থান
-------

কুঠামপল্লি হল কেরল রাজ্যের ত্রিশূর জেলার থালাপিলি তালুকের তিরুভিলওয়ামালা গ্রামপঞ্চায়েতের একটি গ্রাম।

ইতিহাস
------

ঐতিহাসিকভাবে, কুঠামপল্লি অঞ্চল এই পোশাক পণ্যগুলির বুননের মূল কেন্দ্র ছিল। অষ্টাদশ শতাব্দীতে তৎকালীন কোচিন সাম্রাজ্যের শাসকরা কর্ণাটক থেকে তাঁতিদের নিয়ে এসেছিলেন। তাঁদের আসার পরে কুঠামপল্লি এই ঐতিহ্যের কেন্দ্রবিন্দুতে পরিণত হয়েছিল। তাঁরা কুঠামপল্লির স্থায়ী বাসিন্দা হয়ে গিয়েছিলেন এবং কেবল রাজপরিবারের সদস্যদের জন্য পোশাকের সামগ্রী তৈরি করতেন।

আরো দেখুন
---------

* কুঠামপল্লি শাড়ি
* কুঠামপল্লি ধুতি / মুন্ডু
* কুঠামপল্লি কেরালা সেত্তু মুন্ডু

তথ্যসূত্র
---------

1. ↑  "Kuthampully Saree"। external। ১১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২১।
2. 1 2  Government of India (৩০ নভেম্বর ২০১৫)। "Kuthampally Dhoties & Set Mundu - GI Application No. 402" (পিডিএফ)। *Geographical Indications Journal*। **77**: 37। ৩ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জানুয়ারি ২০১৬।
3. ↑  "Kuthampally dhoties and set mundu of Kerala"। সংগ্রহের তারিখ ১১ মার্চ ২০২১।
**কুঞ্জলতা** লতা জাতীয় উদ্ভিদের ফুল। 
অন্যান্য নামগুলো হলো তরুলতা, কামলতা, তারালতা, গেইট ফুল, গেইট লতা, সূর্যকান্তি ইত্যাদি। ইংরেজিতে একে cypress vine, cypressvine morning glory, cardinal creeper, cardinal climber, hummingbird vine ইত্যাদি নামে ডাকা হয়। কুঞ্জলতা উদ্ভিদের বৈজ্ঞানিক নাম *Ipomoea quamoclit* বা *Quamoclit pinnata* যা Convolvulaceae পরিবারের সদস্য। এটি দুনিয়ার প্রায় সকল ক্রান্তীয় অঞ্চলে পাওয়া যায়। ভারতের তামিল ভাষায় এর নাম 'mayil manikkam' (তামিল: மயில் மாணிக்கம்) এবং মালায়ালাম ভাষায় একে বলে *ākāśamulla*। নেপালী ভাষায় এর নাম 'জয়ন্তী ফুল'।

বর্ণনা
------

এই ফুল গুলি সকালে ফোটে বলে একে সূর্যকান্তি বলে। পাঁচ কোনা বিশিষ্ট তারকাকৃতি ফুল হয় বলে একে তারালতা নামেও ডাকা হয়। এটি একবর্ষজীবি লতা, ১-৩ মিটার লম্বা হয়। এর পাতা ২-৯ সেমি লম্বা, গভীরভাবে খন্ডিত, পাতার প্রত্যেক পাশে ৯-১৯টি করে খন্ড থাকে। এর ফুল ৩-৪ সেমি লম্বা এবং ২ সেমি ব্যাসবিশিষ্ট, মাইক আকৃতির, পাপড়িতে ৫টি সূচালো অগ্রভাগ থাকে। এটি লাল, গোলাপি বা সাদা হতে পারে। এর ফুল হয় গ্রীষ্মকালে। ফুল ঝরে গিয়ে ছোট ফল হয়, যাতে কালো বীজ থাকে। বীজ থেকে এর বংশ বিস্তার হয়।

চিত্রশালা
---------

* ফুলফুল
* ফুল ও পাতাফুল ও পাতা
* বীজবীজ
* লতালতা

তথ্যসূত্র
---------

1. ↑  "IPOMOEA QUAMOCLIT L."। *Medical Plants BD*। ১৪ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৪।
2. ↑  Ipomoea quamoclit-

উইকিমিডিয়া কমন্সে **কুঞ্জলতা** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Ipomoea quamoclit***
**কুজি** (আরবি: قوزي‎‎), যেটা ক্বুজি, ঘোজি বা ওউজি নামেও পরিচিত, পারস্য উপসাগরে অবস্থিত আরব রাষ্ট্রসমূহের মধ্যে জনপ্রীয় একটি চাল দিয়ে বানানো খাবার। এটা ভেড়ার মাংস, ভুনা বাদাম, কিসমিস এবং ভাত দিয়ে পরিবেশন করা হয়। এটাকে ইরাকের জাতীয় খাবারগুলোর একটা হিসেবে ধরা হয়, যেটা আরব অভিভাসীরা সাথে করে তুরস্কে নিয়ে আসে।

বৈচিত্র্য
---------

ইরাকি রন্ধনশৈলীতে এটা সাধারণত পুরো ভেড়াকে চাল, সবজী, মশলা ও বাদামের সাথে একসাথে অল্প আঁচে দীর্ঘক্ষণ রেঁধে বানানো হয়। মধ্যপ্রাচ্যের কিছু কিছু দেশে ধোঁয়া ধোঁয়া স্বাদটা আসার জন্য এ পুরো মাংসা, সবজী, মশলাকে একসাথে বেঁধে একটা বড় গর্তে পুতে জ্বলন্ত কয়লায় পুতে রাখা হয়।

এ পদ্ধতিরও আবার অনেকগুলো আলাদা আলাদা পদ্ধতি আছে, যেমন সৌদি আরব ও ইয়েমেনে একে বলা হয় মাদফুন, যেখানে সবগুলো একসাথে একটা অ্যালুমুনিয়াম ফয়েলে মুড়িয়ে উন্মুক্ত কোন উত্তপ্ত জায়গায় রাখা হয়। ওমানে এবং সংযুক্ত আরব আমিরাতে এটাকে শুওয়া বলা হয়, যেটা সেখানে বিশেষ উৎসবের দিনের খাবার। ওখানে মশলা মাখানো মাংসকে খেঁজুরের পাতা দিয়ে মুড়িয়ে মাটির নিচের একটা চুলায় রান্না করা হয়। জর্দান ও সিরিয়ায় এ খাদ্যটি জারব নামে পরিচিত, যেখানে মাংসগুলোকে ছোট ছোট অংশে কেটে নেওয়া হয়।

তথ্যসূত্র
---------

1. ↑  মারইয়ামের চমকপ্রদ রন্ধনশৈলীতে পুরো ভূনা ভেড়া (কুজি)  ওয়েব্যাক মেশিনে আর্কাইভকৃত ২৮ আগস্ট ২০১৮ তারিখে
2. ↑  ফিলিপ জুমার Quozi: an Iraqi lamb recipe from chef Philip Juma
3. ↑  ইভেনিং স্ট্যান্ডার্ড সংবাদপত্রে Quozi: an Iraqi lamb recipe from chef Philip Juma ।
**হাসকেল মুক্ত গ্রন্থাগার এবং অপেরা হাউজ** আমেরিকা এবং কানাডার সীমান্তে অবস্থিত যার মালিকানা দুই দেশের। হাসকেল লাইব্রেরিকে অনন্য করে তুলেছে এই সীমারেখা। রেখাটির বিস্তৃতি খুব অল্প হকেও যুক্তরাষ্ট্র আর কানাডাকে আলাদা করে দিয়েছে। গ্রন্থাগারটির জন্যে দুটি ঠিকানা ব্যবহৃত হয়: ৯৩ ক্যাসওয়েল এভেন্যু, ডার্বিলাইন, ভার্মন্ট এবং ১ রুয়ে চার্চ (গির্জার রাস্তা), স্ট্যানস্টেড, কুইবেক। অপেরা হাউজটি ৭ জুন ১৯০৪ সালে উদ্বোধন করা হয় এবং ১৯৭০ সালে উভয়দেশ একে ঐতিহ্যবাহী ভবন হিসেবে ঘোষণা করে।

গ্রন্থাগার
----------

হাসকেল লাইব্রেরির মধ্য দিয়ে কালো দাগ চলে গিয়েছে। একদিকে ভার্মন্টের ডার্বি লাইন আর অন্যদিকে কুইবেকের স্ট্যান্ডস্টিড। সামান্য মাস্কিং টেপের চিহ্ন রেখেই দুটো দেশের সীমারেখা এঁকে দেওয়া হয়েছে। হাসকেল লাইব্রেরির গ্রন্থাগারিককে ফরাসি আর ইংরেজি দুটো ভাষাতেই পারদর্শী হতে হয়। গ্রন্থাগারের ভাগাভাগির সাথে সাথে এর বইগুলোরও ভাগ হয়ে গিয়েছে। গ্রন্থাগারের সামনের দরজা, বুলেটিন বোর্ড আর শিশুদের বই পড়েছে আমেরিকার ভাগে। আর বাদবাকি সব বর্ডারের অন্যপাশে। কেউ বর্ডারের পাশে শুয়ে, কেউ বসে, কেউ আবার পরিবার সহ, কেউ একা, কেউ নানা রকম স্টাইল করে ছবি তুলে যাচ্ছে এটা গ্রন্থাগারের খুব পরিচিত দৃশ্য। 
দুই দেশের ভেতরে সম্প্রীতি বাড়িয়ে তুলতে হাসকেল পরিবার এক শতক আগে ঠিক বর্ডারের মাঝখানে লাইব্রেরি আর অপেরা হাউজ নির্মাণ করেছিল। তবে ব্যাপারটা খুব একটা সহজ কাজ ছিল না। এমনকি পুরো ব্যাপারটি টিকিয়ে রাখাটাও যথেষ্ট জটিল। মোট দু’রকমের মুদ্রা গ্রহণ করতে হয় এখানে, নিরাপত্তার দিক দিয়েও দু’দিকেই বেশ কড়া নজর রাখতে হয়। শুধু তা-ই নয়, খাবার খাওয়ার জন্যও বর্ডার পার করতে হয় মানুষকে।

হাসকেল লাইব্রেরির এই বর্ডার নিয়েও তৈরি হয়েছে প্রচুর ঝামেলা। শুরুটা হয় ২০০১ সালের ১১ই সেপ্টেম্বর টুইন টাওয়ার হামলার মধ্য দিয়ে। বর্ডারের রেখা পড়েছে রাস্তার যে অংশে সেটাকে বন্ধ করে দেওয়া হয়, গাছপালা এনে রাখা হয়। এখনো অব্দি লাইব্রেরির সদর দরজার সামনে ২৪ ঘণ্টা যুক্তরাষ্ট্রের একটু আভ্যন্তরীণ নিরাপত্তার গাড়ি নিয়োজিত থাকে।

অপেরা হাউজ
----------

হাসকেল অপেরা হাউজের সাবেক পরিচালক হাল নিউম্যান বলেছেন "মানচিত্রের একটা রেখা আমাদের বিভক্ত করবে, আলাদা করে দেবে- এটাই নিয়ম। কিন্তু এই ব্যাপারটিই হাসকেল লাইব্রেরিকে আরো অনন্য করে তুলেছে। হ্যাঁ, এর মধ্য দিয়ে একটি সীমারেখা চলে গিয়েছে। তবে সেটা মানুষকে আরো কাছাকাছি এনেছে। কী অদ্ভুত ব্যাপার, তাই না"। তিনি কানাডার নাগরিক। অপেরা হাউজটির মধ্য দিয়েও চলে গিয়েছে দুই দেশের সীমারেখা। অপেরা হাউজের ঘরটিকে "দ্যা ইম্পসিবল রুম" নামে ডাকেন তিনি। হাউজের মঞ্চ কানাডায় আর বেশিরভাগ আসন আমেরিকায়। অপেরা হাউজে বর্ডার রেখাটি কিছু আসনের মাঝ দিয়ে চলে গিয়েছে। তাই এই আসনে বসলে আক্ষরিকভাবেই মাথাকে দুই দেশে রাখা যাবে।

তথ্যসূত্র
---------

1. ↑  "National Register of Historical Places – VERMONT (VT), Orleans County"। *National Register of Historic Places*। National Park Service। ২০০৭-০২-০৭।
2. ↑  Ministère de la Culture et des Communications। "Édifice Haskell Free Library and Opera House"। *Répertoire du patrimoine culturel du Québec* (ফরাসি ভাষায়)। সংগ্রহের তারিখ ২৭ সেপ্টেম্বর ২০১৩।
**মহাকর্ষ**(ইংরেজি: Gravitation) (**অভিকর্ষ** নামেও পরিচিত) ওলন্দাজ চিত্রকর মাউরিৎস কোর্নেলিস এশ্যরের মিশ্রমাধ্যমে তৈরী চিত্রকর্ম। ১৯৫২ সালের জুনে সৃষ্ট চিত্রটি প্রথমে সাদা-কালো লিথোগ্রাফে মুদ্রিত হয়েছিল, পরবর্তিতে এশ্যর নিজহাতে জলরঙের ব্যবহারে চিত্রটি রঞ্জিত করেছিলেন।

বর্ণনা
------

চিত্রে এশ্যর ছোট তারকাকার ডোডেকাহেড্রন নামে পরিচিত একটি অ-উত্তল নিয়মিত বহুতলক অঙ্কন করেছেন। প্রতি তলে ট্রাপিজিয়াম সদৃশ্য দ্বারপথ আছে। এই দ্বারপথ দিয়ে বারো(১২) টি খোলসবিহীন কচ্ছপের মাথা ও পা বাহিরে প্রসারিত। কচ্ছপগুলো এই বহতলককে তাদের সবার একটি সাধারণ খোলস রূপে ব্যবহার করছে। এই ছয় জোড়া কচ্ছপ লাল, কমলা, হলুদ, ম্যাজেন্টা, সবুজ এবং আকাশী নীল রঙে রঙ্গিন। প্রতিটি কচ্ছপ, একই রঙের কচ্ছপের বিপরীত বাহুতে অবস্থিত।

আরও দেখুন
---------

* গোলাকার আয়নায় স্থির জীবন
* প্রতিবিম্বিত গোলকের সাথে হাত

তথ্যসূত্র
---------

1. ↑  "Most Popular"। *M.C. Escher - The Official Website* (ইংরেজি ভাষায়)। সংগ্রহের তারিখ ২০২০-১২-০৪।
2. 1 2  লোশার ২০০০।
3. ↑  Barnes, John (২০১২)। *Gems of Geometry* (2nd সংস্করণ)। Springer। পৃষ্ঠা 46।

**গ্রন্থসূত্র**

* লোশার, জে এল (২০০০)। *The Magic of M. C. Escher*। হ্যারি এন আব্রাহাম ইঙ্ক। আইএসবিএন 0-8109-6720-0।

প্রবেশদ্বার: চিত্রকর্ম
**কুড়চি** (ইংরেজি: Kudchi) ভারতের কর্ণাটক রাজ্যের বেলগাভি জেলার একটি পঞ্চায়েত-শাসিত শহর।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে কুড়চি শহরের জনসংখ্যা হল ১৯,৮৫২ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৫৩%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে কুড়চি এর সাক্ষরতার হার কম।

এই শহরের জনসংখ্যার ১৬% হল ৬ বছর বা তার কম বয়সী।

অর্থনীতি
--------

কুড়চি হল কৃষ্ণা নদীর তীরে অবস্থিত একটি শহর। এখানকার প্রধান পেশা কৃষিকাজ। কুড়চির অর্থনীতিতে সিংহভাগ অবদান কৃষির। এখানে উৎপাদিত প্রধান ফসল হল আখ, ভুট্টা, জোয়ার, গম, ডাল এবং বেগুন।

যোগাযোগ ব্যবস্থা
----------------

এ শহরটি ভারতের কর্ণাটক রাজ্যে অবস্থিত।রেল ও সড়কপথে ভারতের যেকোনো স্থান থেকে কুড়চি পৌঁছানো যায়।কুড়চির নিকটতম বিমানবন্দর হল বেলগাম এবং কোলহাপুর।

তথ্যসূত্র
---------

1. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের কর্ণাটক রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণের মাধ্যমে উইকিপিডিয়াকে সাহায্য করতে পারেন।* |
**কুঠামপল্লি শাড়ি** হল কেরল রাজ্যের ত্রিশূর জেলার তিরুভিলওয়ামালা গ্রামীণ পঞ্চায়েতের কুঠামপল্লি গ্রামের তাঁতিদের দ্বারা ঐতিহ্যগতভাবে বোনা শাড়ি। এই কুঠামপল্লি শাড়ি  এর পাড় দেখে আলাদা করে চিনতে পারা যায়।

পটভূমি
------

কুঠামপল্লি হল কেরালার ত্রিশূর জেলায় অবস্থিত একটি ছোট গ্রাম। প্রধান কুঠামপল্লি শাড়িগুলি কাসাভু (জারি) দিয়ে ধূসর শৈলীতে নির্মিত। এই ঐতিহ্যবাহী পণ্যটি ৮০, ১০০ এর সূক্ষ্ম সুতির সুতো দিয়ে বোনা। এই শাড়িগুলি কুঠামপল্লি, তিরুভিলওয়ামালা, ইরাভাথোডি এবং কোন্দোজি অঞ্চলে তৈরি করা হয়। তামিলনাড়ু থেকে তাঁতিরা ১২০০-১৭০০ খ্রিস্টাব্দের মধ্যে এই অঞ্চলগুলিতে পাড়ি জমিয়েছিলেন এবং সেখানে এই শাড়িগুলি বুনন শুরু করেছিলেন।

বর্তমান ইতিহাস
--------------

১৯৭২ সালে, কুঠামপল্লি হ্যান্ডলুম ইন্ডাস্ট্রিয়াল কো-অপারেটিভ সোসাইটি ১০২ জন সদস্যকে নিয়ে নিবন্ধিত হয়েছিল। অনেক কর্ণাটকের মানুষ কুঠামপল্লিতে বাস করেন। তাঁদের বর্ণের উৎস বেঙ্গালুরু ও মহীশূরের দেবাঙ্গ চেট্টিয়ার। ২০১১ সালে সেপ্টেম্বরে, কুঠামপল্লি শাড়ি ভৌগোলিক নির্দেশক আইন (জিআই) এর মাধ্যমে 
স্বতন্ত্র মেধা সম্পদ অধিকার পেয়েছে।

ব্যবহৃত উপাদান
--------------

কুঠামপল্লি শাড়িগুলির বুননের জন্য ব্যবহৃত উপকরণগুলি হল ৮০ এবং ১০০ এর সুতো এবং জরি, যেটি স্থানীয়ভাবে "কাসাভু" নামে পরিচিত।

প্রযুক্ত কৌশল
-------------

ডোবি / জ্যাকার্ড ব্যবহার করে শাড়ির পাড়টি অতিরিক্ত জরির টানা দিয়ে নকশা বোনা হয়। শাড়ির ভেতরে বুটি নকশা বোনা হয়। জ্যাকার্ড ব্যবহার করে জরি দিয়ে শাড়ির আঁচল বোনা হয়। "স্ট্রিট সাইজিং" কৌশলে টানা সুতো প্রস্তুত করার মধ্যে শাড়ির বিশেষত্ব লুকিয়ে রয়েছে। বিন্যাস দেবার পরে টানা সুতোগুলি প্রায় গোলাকার এবং অভিন্ন আকারে পরিণত হয়, যাতে শাড়িতে কোনও প্রসারিত তন্তু ছাড়াই খুব পরিষ্কার পৃষ্ঠতল থাকে।

তথ্যসূত্র
---------

1. ↑  "Kuthampully Saree"। external। ১১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২১।
2. 1 2 3  "Kuthampully Saree"। সংগ্রহের তারিখ ১১ মার্চ ২০২১।
3. ↑  "Kuthampully sarees get an IP address, weave history"। *The Times of India*। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১২-০৬-১৩।
4. ↑  "Kerala handloom to get international branding"। *Times of India*। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১২-০৬-১৩।
5. ↑  "Kuthampully"। Thiruvilwamala। সংগ্রহের তারিখ ২০১২-০৬-১৩।
6. ↑  "Kuthampully Kerala Saree"।
**ফ্লোরেন্স খোরিয়াটি** (জন্ম: ৫ ফেব্রুয়ারি, ১৯৮৩) হলেন কানাডার কেবেকের একজন পপ সঙ্গীতশিল্পী এবং গীতিকার যিনি ইংরেজি, ফরাসি, ইতালীয়, স্পেনীয় এবং পর্তুগিজ ভাষায় সঙ্গীত পরিবেশন করেন। তিনি ফ্লোরেন্স কে নামেই সমধিক পরিচিত।

তিনি সঙ্গীতশিল্পী হ্যানি খোরিয়াটি এবং নাটালি চোকায়েটের কন্যা। শিল্পী পরিবারে বড় হওয়ায় খুব দ্রতই তিনি সঙ্গীত চর্চা ও পিয়ানো বাজানো শুরু করেছিলেন এবং তিনি তার মায়ের সাথে দ্বৈত সঙ্গীতও গেয়েছিলেন।

২০০৫ সালে তিনি নিজের প্রথম অ্যালবাম "*লিভ অ লায়ন ডি'অর*" প্রকাশ করেছিলেন। তার পরের বছর অর্থাৎ ২০০৬ সালে *বোসা ব্লু* শিরোনামে তিনি নিজের দ্বিতীয় অ্যালবাম প্রকাশ করেছিলেন, যা ২০০৭ সালে গালা ডি ল'আডিস্কে বিশ্বসেরা সঙ্গীত অ্যালবাম হিসেবে প্রিক্স ফেলিক্স পুরস্কার জিতেছিল। তাঁর তৃতীয় অ্যালবাম *লা হিস্তোরিয়া দে লোলা* ২০০৮ সালে এবং চতুর্থ অ্যালবাম হাভানা অ্যাঞ্জেলস ২০১০ সালে প্রকাশিত হয়েছিল।

তারপরে তিনি ইউনিভার্সাল মিউজিক কানাডার সাথে একটি বিতরণ চুক্তিতে স্বাক্ষর করেছিলেন, যার ফলে ২০১৩ সালে তাঁর "*আই'এম লিভিং ইউ*" অ্যালবামটি বিস্তৃত পরিসরে বিতরিত হয়েছিল। পরবর্তীকালে এই অ্যালবামটি মার্কিন যুক্তরাষ্ট্রে ২০১৫ সালে প্রকাশিত হয়েছিল এবং ৫৮ তম বার্ষিক গ্র্যামি পুরস্কার অনুষ্ঠানে প্রযোজক ল্যারি ক্লেইনের জন্য গ্র্যামি পুরস্কারের মনোনয়ন পেয়েছিল। ২০০৯ সালে তিনি *মন্দিয়াল দে কালচার্স দো দ্রামন্দভিল* (Mondial des cultures de Drummondville) উৎসবের মুখপাত্র ছিলেন।

২০১৮ সালের সেপ্টেম্বর মাসে তিনি সিবিসি রেডিও ওয়ান এবং সিবিসি সঙ্গীতে সে'এস্ত ফরমিদাবল শীর্ষক একটি ফরাসি সঙ্গীতানুষ্ঠানে সঞ্চালিকা হিসাবে আত্মপ্রকাশ করেছিলেন।

উল্লেখযোগ্য সঙ্গীত
------------------

* *লাইভ অ লায়ন ডি'অর* (২০০৫)
* *বোসা ব্লু* (২০০৬)
* *লা হিস্তোরিয়া দে লোলা* (২০০৮)
* *হাভানা অ্যাঞ্জেলস* (২০১০)
* আই'এম লিভিং ইউ (২০১৩)
* এ নিউ ক্রিসমাস (২০১৫)
* এস্ত্রেলাস (২০১৮)
* *ফ্লোরেন্স* (২০২০)

এগুলোর পাশাপাশি তিনি ফ্র্যাংকলিন এবং অ্যাডভেঞ্চারস অফ দ্য নোবাল নাইটসেও কাজ করেছেন।

তথ্যসূত্র
---------

1. ↑  "Singer Florence K credits relies on yoga to stay strong and connected to her daughter". *Toronto Star*, November 25, 2013.
2. ↑  "Hamilton bands pick up multiple Juno nominations". CBC Hamilton, February 4, 2014.
3. ↑  "ADISQ starts the home fires burning with L'Autre Gala; Oliver Jones, Yann Perreau, Gregory Charles among winners at the preliminary ceremony". *Montreal Gazette*, October 25, 2007.
4. ↑  "Florence K: de la reconstruction à la renaissance". *La Presse*, October 6, 2013.
5. ↑  "Grammy Nominees 2016: A Nominations Refresher List Before The Feb. 15 Award Show". *International Business Times*, February 14, 2016.
6. ↑  "Florence K se lance à la conquête du public new-yorkais". *Le Devoir*, June 8, 2015.
7. ↑  "Florence K will mix it up in her cultural exchange". *Montreal Gazette*, June 27, 2009.
8. ↑  "Jim Corcoran bids farewell to A Propos". CBC Music, August 20, 2018.
9. ↑  "Bossa Blue"। *Florence K* (ফরাসি ভাষায়)। সংগ্রহের তারিখ ২০২১-০৩-১০।
10. ↑  "A New Christmas"। *Florence K* (ফরাসি ভাষায়)। সংগ্রহের তারিখ ২০২১-০৩-১০।
11. ↑  "Estrellas"। *Florence K* (ফরাসি ভাষায়)। সংগ্রহের তারিখ ২০২১-০৩-১০।
12. ↑  "Florence"। *Florence K* (ফরাসি ভাষায়)। সংগ্রহের তারিখ ২০২১-০৩-১০।
শহরের মধ্য দিয়ে প্রবাহিত পানি একটি ঝড়ো পানির ড্রেনে প্রবেশ করছে
**ঝড়ো পানি** যাকে ঝড়ের পানি হিসেবেও লিখা যায়, হল এমন পানি যা পরিচলন বৃষ্টির ঘটনা এবং তুষার/ বরফের গলনের সময় উৎপন্ন হয়। ঝড়ো পানি মাটির অভ্যন্তরে শোষিত হতে পারে (চোয়ান), ভূপৃষ্ঠে থাকতে পারে এবং বাষ্পীভূত হতে পারে অথবা প্রবাহিত হতে পারে এবং নিকটবর্তী নালা, নদী এবং অন্যান্য পানির উৎসে এসে প্রবাহের সমাপ্তি ঘটাতে পারে (ভূপৃষ্ঠের পানি)।

বনভূমির মত প্রাকৃতিক বৈশিষ্ট্যপূর্ণ অঞ্চলে মাটি ঝড়ো পানির একটা বড় অংশ শোষণ করে নেয় এবং ঝড়ো পানি যেখানে পড়ে গাছ-পালা তার কাছাকাছি একে ধরে রাখতে সাহায্য করে। উন্নত পরিবেশে অপরিচালিত ঝড়ো পানি দুইটি প্রধান সমস্যা সৃষ্টি করতে পারে: একটি প্রবাহিত পানির আয়তন এবং সময়ের সাথে সম্পর্কিত (বন্যা) এবং অন্যটি পানির মাধ্যমে বাহিত সম্ভাব্য দূষণকারী জীবাণুর সাথে সম্পর্কিত (পানি দূষণ)।

ঝড়ো পানিকে একটি সম্পদও বালা যায় এবং এটি খুবই গুরুত্বপূর্ণ কারণ যেহেতু পৃথিবীর জনসংখ্যার জন্যে প্রয়োজনীয় পানির চাহিদা সহজলভ্য পানির প্রাপ্যতাকে অতিক্রম করে ফেলেছে। ঝড়ো পানি সংগ্রহের পদ্ধতির সাথে পানি ব্যবস্থাপনা এবং পরিশোধন সংযুক্ত করলে শহরের পরিবেশে সম্ভাব্য পানি প্রাপ্তির উপায়কে স্বনির্ভরভাবে সমৃদ্ধ করে তুলতে পারে।

ঝড়ো পানির দূষণ
---------------

অভেদ্য ভূপৃষ্ঠ এবং ভূপৃষ্ঠে পানি প্রবাহের মধ্যে সম্পর্ক
অভেদ্য ভূপৃষ্ঠের (পার্কিং লট, রাস্তা, ভবন, ঘনসন্নিবেশিত মাটি) কারণে বৃষ্টির পানি ভূগর্ভে শোষিত হতে পারে না এবং এর ফলে অনুন্নত অবস্থার তুলনায় অধিক পানি প্রবাহের সৃষ্টি হয়। ঝড়ো পানি সংগ্রহের সিস্টেম অতিরিক্ত প্রবাহের দ্বারা ক্ষতিগ্রস্ত হলে এই অতিরিক্ত প্রবাহ জলপ্রণালীর (নালা এবং নদী) ক্ষয় ঘটাতে পারে এবং বন্যা সৃষ্টি করতে পারে। কারণ ঝড়ের সময় পানি বিভাজিকা থেকে বাইরে বের হয়ে আসে, অল্প পরিমাণ পাটি মাটিতে শোষিত হয়, ভূগর্ভস্থ পানি পুনরায় সংগৃহিত হয় অথবা শুষ্ক আবহাওয়ায় জলপ্রণালীর তলদেশে পানির যোগান দেয়।

তথ্যসূত্র
---------

1. ↑  Schueler, Thomas R. "The Importance of Imperviousness." Reprinted in The Practice of Watershed Protection. 2000. Center for Watershed Protection, Ellicott City, MD.

বহিঃসংযোগ
---------

* কার্লিতে ঝড়ো পানি (ইংরেজি)
* EPA Stormwater Permit Program
* Stormwater Model USGS Stochastic Empirical Loading and Dilution Model (SELDM)
* Stormwater Model USEPA Storm Water Management Model (SWMM)
* International Stormwater Best Management Practices (BMP) Database
**মোস্তফা আনোয়ার** ছিলেন একজন বাংলাদেশী চলচ্চিত্র পরিচালক, যিনি *অবুঝ হৃদয়*, *কাজল লতা*, *আঁখি মিলন*, *কাশেম মালার প্রেম*, *পুষ্পমালা*, *সমর্পণ*, *বাংলার মা*, *আশ্রয়*, ও *ফাঁসি*র মতো চলচ্চিত্র নির্মাণের জন্য পরিচিত। তিনি ময়মনসিংহের জামালপুর জেলায় জন্মগ্রহণ করেন এবং ২০১৫ সালের ১২ মে মৃত্যুবরণ করেন। মৃত্যুকালে তিনি দুই ছেলে ও এক মেয়ে রেখে যান।

তিনি রাজ্জাক, আলমগীর, জাফর ইকবাল, ইলিয়াস কাঞ্চন, সুচরিতা ও ববিতার মতো অভিনেতাদের সঙ্গে কাজ করেছেন।

তাঁর চলচ্চিত্রগুলিতে ব্যবহৃত বেশ কয়েকটি নেপথ্য গান যেমনঃ তুমি আমার জীবন (আবুঝ হৃদয়), আমার গরুর গাড়িতে বাউ সাজিয়ে (আঁখি মিলন), এবং এই রাত ডাকে ওই চাঁদ ডাকে এই তোমায় আমায় (কাজল লতা) হল সময়কালের জনপ্রিয় কিছু গান। তিনি পাকিস্তান এয়ার ফোর্স (পিএএফ) যোগদানের মাধ্যমে তার কর্মজীবন শুরু করেন কিন্তু তিনি চলচ্চিত্রে শিল্পে তার কর্মজীবন প্রতিষ্ঠিত করার জন্য সেখান থেকে বেরিয়ে যান। তিনি জহির রায়হানের সাথে সহকারী চলচ্চিত্র নির্মাতা হিসেবে কাজ করেন, পরে তিনি ফেরারি চলচ্চিত্রের মাধ্যমে আত্মপ্রকাশ করেন। তাঁর মৃত্যুর পরে ইলিয়াস কাঞ্চন বলেছিলেন, "দেশের চলচ্চিত্র শিল্প তার প্রতিভার স্বীকৃতি দিতে ব্যর্থ হয়েছে", তার দীর্ঘকালীন সহকারী ও পরিচালক বজলুর রহমান বলেছিলেন, "তিনি বহু বছর ধরে স্ব-আরোপিত প্রচ্ছন্নতা বাস করছিলেন এবং নিরবে মারা গেছেন।"

তথ্যসূত্র
---------

1. ↑  "Director Mostafa Anwar passes away, leaving classic films like Kajal Lata, Ankhi Milan and Abujh Hridoy"। ১৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৮।
2. ↑  "Filmmaker Mostafa Anwar dies"। *New Age*। সংগ্রহের তারিখ ১৫ মার্চ ২০১৯। [*স্থায়ীভাবে অকার্যকর সংযোগ*]
***পেসুম দেইবাম*** (তামিল: பேசும் தெய்வம்; অর্থঃ ঐশ্বরিক কথা) হচ্ছে ১৯৬৭ সালে মুক্তিপ্রাপ্ত একটি তামিল চলচ্চিত্র। কে এস গোপালকৃষ্ণের পরিচালনায় চলচ্চিত্রটিতে অভিনয় করেছিলেন শিবাজি গণেশন এবং পদ্মিনী। কে ভি মহাদেব ছিলেন চলচ্চিত্রটির গানগুলোর সুরকার।

কাহিনী
------

এই ছবিতে একটি মানুষের জীবন পরীক্ষা করা হয়।

জীবনের শুরু থেকে, মানুষের প্রয়োজন আছে এবং চান। একটি শিশু খেলনা চায়, একটি শিশু খেলোয়াড় চায়, একটি কিশোরী অংশীদার চায়, একজন প্রাপ্তবয়স্ক স্ত্রী চায় ...

এখানকার মানব পদ্মিনী, যিনি শিবাজি গণেশনের সাথে বিবাহ বন্ধনে আবদ্ধ হয়ে সন্তানের জন্য আকুল হয়েছিলেন। দীর্ঘকাল ধরে বন্ধ্যা, তারা তার গৃহকর্মীর সাথে তার অনাগত সন্তান গ্রহণের জন্য বিশেষ ব্যবস্থা করে। তবে নবজাতক শিশু মারা গেলে তাদের সুখ স্বল্পস্থায়ী হয়। পদ্মিনী গর্ভবতী হয়ে উঠলে তাদের দুঃখ শীঘ্রই কাটিয়ে উঠেছে। সন্তান জন্মগ্রহণ করে এবং সুস্থ থাকে। পদ্মিনী কি এখানেই শেষ চায়? না, সন্তানের একটি বিশেষ সমস্যা আছে .... এবং চাওয়াটি অবিরত থাকে।

অভিনয়ে
-------

* শিবাজি গণেশন - চন্দ্রু
* পদ্মিনী - লক্ষ্মী
* এস ভি রাঙ্গা রাও - তিরুভেঙ্কদাম
* এম এস সুন্দরী বাঈ - আম্মানি
* নাগেশ - মুরালী

তথ্যসূত্র
---------

1. 1 2  Cowie, Peter; Elley, Derek, সম্পাদকগণ (১৯৭৭)। *World Filmography: 1967*। Fairleigh Dickinson University Press। পৃষ্ঠা 276।
2. ↑  "Pesum Dheivam"। *Nadigarthilagam.com*। সংগ্রহের তারিখ ১৫ সেপ্টেম্বর ২০১৪।

বহিঃসংযোগ
---------

* ইন্টারনেট মুভি ডেটাবেজে *পেসুম দেইভাম*  (ইংরেজি)
**পানাম সেতু** একটি মুঘল আমলে নির্মিত ইটের তৈরি সেতু। এটি নারায়ণগঞ্জ জেলার সোনারগাঁ এলাকার অন্তর্ভুক্ত হাবিবপুর এর পূর্ব দিকে পঙ্খীরাজ খালের উপর নির্মিত। আদিতে এর নাম ছিল ‘কোম্পানি কে গঞ্জ কা পুল’ বা কোম্পানিগঞ্জের সেতু।

অবস্থান
-------

পানাম সেতু
পানাম সেতুটি সোনারগাঁ উপজেলাধীন হাবিবপুরের পূর্বদিকে কোম্পানিগঞ্জ ও বারি-মজলিশ এলাকার মধ্যবর্তী পাকা রাস্তা সংযোগ সড়কে পঙ্খীরাজ খালের উপর নির্মিত। সেতুটি হাজীগঞ্জ এলাকাকে বৈদ্যের বাজার এলাকার সংযোগকারী কাঁচা সড়কে সপ্তদশ শতকে নির্মিত হয়।

ইতিহাস ও বিবরণ
--------------

পানাম নগর বা পানাম শহর নারায়ণগঞ্জ জেলার সোনারগাঁ উপজেলাধীন প্রাচীন শহর গুলোর মধ্যে অন্যতম। এটি ঢাকা-চট্টগ্রাম মহাসড়কের মোগড়াপাড়া পয়েন্ট থেকে আড়াই কিঃ মিঃ উত্তরে অবস্থিত।

মূঘল সম্রাজ্যের প্রত্যক্ষ শাসনে আসার পর মুঘলরা সোনারগাঁতে বেশ কিছু সড়ক ও সেতু নির্মাণের ফলে সোনারগাঁ ও পানাম শহর নতুন রূপে আবির্ভূত হয়। মূঘল আমল উপমহাদেশের যে কোন এলাকার জন্য তাৎপর্যপূর্ণ ছিল । ব্যপক সংখ্যক স্থাপনা ও উন্নয়ন মূলক কাজ এ সময় পরিলক্ষিত হয়। পানামও এর ব্যতিক্রম নয়। সম্ভবত পানাম সেতু সেই সময়কালের নির্মাণ।  

সোনারগাঁ এলাকার বেশ কয়েকটি মুঘল স্থাপনা বর্তমানে সময়ে অক্ষত রয়েছে তার ভেতর তিনটি সেতু রয়েছে। এগুলো হচ্ছে- পানাম সেতু, দালালপুর সেতু ও পানাম নগর সেতু। সেতুটির প্রকৃত নির্মাণ কাল সংক্রান্ত কোন প্রামাণ্য শিলালিপি না থাকলেও স্থাপত্যরীতি বিবেচনা করে ঐতিহাসিকরা এটিকে মুঘল আমলে অর্থাৎ সপ্তদশ শতকে নির্মিত স্থাপনা হিসেবে একমত হয়েছেন। তিন খিলান বিশিষ্ট সেতুটি দৈর্ঘে ১৭৩ ফুট এবং প্রস্থে ১৪ ফুট। সেতুটির খাঁড়া ইটের গাথুনি বৃত্তাকারে সন্নিবেশিত। সেতুর মধ্যবর্তী খিলানটি অপর দুটি অপেক্ষা উচু এবং প্রশস্ত। যার ফলে সেতুটির নিচ দিয়ে জলযান চলাচল করতে পারত । 
 সেতুটি এখনো ব্যবহৃত হচ্ছে।

গ্যালারি
--------

* পানাম সেতু থেকে পানাম শহরপানাম সেতু থেকে পানাম শহর
* পানাম সেতুপানাম সেতু
* পানাম সেতুপানাম সেতু
* পানাম সেতুপানাম সেতু
* পানাম সেতুপানাম সেতু

আরও দেখুন
---------

* বাংলাদেশের প্রত্নতাত্ত্বিক স্থানের তালিকা

তথ্যসূত্র
---------

1. 1 2 3  "bn.banglapedia.org:পানাম সেতু"।
2. 1 2
3. ↑  "অরক্ষিত প্রত্নসম্পদ"। [*স্থায়ীভাবে অকার্যকর সংযোগ*]
পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল
**পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল** (ওয়াইলি: *po to ba rin chen gsal phyogs las rnam rgyal*) (১০২৭-১১০৫) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।

শিক্ষা
------

পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল বৌদ্ধভিক্ষু গ্লান-ত্শুল-ব্যাংয়ের (ওয়াইলি: *glan tshul byang*) নিকট র্গ্যাল-ল্হা-খাং (ওয়াইলি: *rgyal lha khang*) নামক স্থানে বৌদ্ধধর্মে দীক্ষিত হন এবং ব্রাগ্স-র্গ্যাব বৌদ্ধবিহারে (ওয়াইলি: *brags rgyab*) বৌদ্ধভিক্ষু হিসেবে যোগ দেন। আঠাশ বছর বয়সে তিনি অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের শিষ্যত্ব গ্রহণ করেন এবং ফু-ছুং-বা-গ্ঝোন-নু-র্গ্যাল-ম্ত্শান (ওয়াইলি: *phu chung ba gzhon nu rgyal mtshan*) এবং স্প্যান-স্ঙ্গা-ত্শুল-খ্রিম্স-'বার (ওয়াইলি: *spyan snga tshul khrims ’bar*) নামক অপর দুই শিষ্যের সঙ্গে তার প্রধান শিষ্যে পরিণত হন।

পরবর্তী জীবন
------------

১০৬৪ খ্রিষ্টাব্দে 'ব্রোম-স্তোন-পা-র্গ্যল-বা'ই-'ব্যুং-গ্নাসের মৃত্যু ঘটলে তিনি পনেরো বছর ধরে সাধনা করেন। পঞ্চাশ বছর বয়সে তিনি ম্খান-গ্রাগ্স (ওয়াইলি: *mkhan grags*), সগ্রো-লাগ (ওয়াইলি: *sgro lag*) এবং ম্থার-থোগ (ওয়াইলি: *mthar thog*) নামক স্থানে বৌদ্ধধর্ম সম্বন্ধে শিক্ষাদান করেন। তিনি 'ফান-য়ুল অঞ্চলে পো-তো বৌদ্ধবিহার স্থাপন করেন। তিনি দ্গোন-পা-বা-দ্বাং-ফ্যুগ-র্গ্যাল-ম্ত্শানের পরে র্বা-স্গ্রেং বৌদ্ধবিহারে প্রধান লামা নির্বাচিত হন।

তথ্যসূত্র
---------

1. ↑  Gardner, Alexander (2010-02)। "Dromton Gyelwa Jungne"। *The Treasury of Lives: Biographies of Himalayan Religious Masters*। সংগ্রহের তারিখ 2013-10-29।  এখানে তারিখের মান পরীক্ষা করুন: `|তারিখ=` (সাহায্য)
2. 1 2 3  Gardner, Alexander (2009-12)। "Potowa Rinchen Sel"। *The Treasury of Lives: Biographies of Himalayan Religious Masters*। সংগ্রহের তারিখ 2013-11-23।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Roesler, Ulrike, and Hans Ulrich Roesler. 2004. Kadampa Sites of Phempo: A Guide to Some Early Buddhist Monasteries in Central Tibet. Kathmandu: Vajra Publications.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp 263–264, 268-269.
**পানানমল হোচাঁদ পাঞ্জাবী** (এই শব্দ সম্পর্কেউচ্চারণ (সাহায্য·তথ্য); জন্ম: ২০ সেপ্টেম্বর, ১৯২১ - মৃত্যু: ৪ অক্টোবর, ২০১১) তৎকালীন ব্রিটিশ ভারতের সিন্ধু প্রদেশের করাচীতে জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে গুজরাত দলের প্রতিনিধিত্ব করেন **পানানমল পাঞ্জাবী**। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট
---------------------

১৯৪৩-৪৪ মৌসুম থেকে ১৯৫৯-৬০ মৌসুম পর্যন্ত পানানমল পাঞ্জাবী’র প্রথম-শ্রেণীর খেলোয়াড়ী জীবন চলমান ছিল।
ডানহাতি উদ্বোধনী ব্যাটসম্যান হিসেবে খেলতেন ও প্রভূতঃ সুনাম কুড়িয়েছেন। এছাড়াও উইকেট-রক্ষণে সবিশেষ দক্ষ ছিলেন তিনি। দীর্ঘদিন প্রথম-শ্রেণীর ক্রিকেটে অংশে নিয়েছেন। দেশ বিভাজনের পূর্বে সিন্ধু দলের পক্ষে দুইটি খেলায় অংশ নেন। এরপর ১৯৫১ সাল থেকে গুজরাতের পক্ষে নিয়মিতভাবে খেলতে থাকেন।

১৯৫৩-৫৪ মৌসুমে তিন খেলায় তিনটি সেঞ্চুরি করে বসেন। ফলশ্রুতিতে, জাতীয় দলে অন্তর্ভুক্ত হন ও পরের মৌসুমে পাকিস্তান গমনের সুযোগ লাভ করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ১ জানুয়ারি, ১৯৫৫ তারিখে ঢাকায় তৎকালীন স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ মার্চ, ১৯৫৫ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি। এ সফরে ২৩.১১ গড়ে ৩৯৩ রান তুলেন।

১৯৫৪-৫৫ মৌসুমে ভারত দল পাকিস্তান গমন করে। পাঁচ টেস্টে নিয়ে গড়া সিরিজের প্রত্যকটিতেই পঙ্কজ রায়ের সাথে ব্যাটিং উদ্বোধন করতে মাঠে নেমেছিলেন। সর্বমোট ১৬৪ রান তুলে দলের চতুর্থ সর্বোচ্চ রান সংগ্রাহকে পরিণত হন। তবে, বাহাওয়ালে অনুষ্ঠিত দ্বিতীয় টেস্টে ব্যক্তিগত সর্বোচ্চ রান করেছিলেন মাত্র ৩৩। এ ইনিংস খেলাকালীন পঙ্কজ রায়ের সাথে ৫৮ রান যুক্ত করেন। সিরিজে এটিই এ জুটির সেরা সংগ্রহ ছিল। লাহোরে পরের টেস্টেও বেশ ভালো করেন। এ পর্যায়ে ৫২ রানের জুটি গড়েছিলেন তারা।

এ সিরিজে সামগ্রীকভাবে রক্ষণাত্মক মেজাজে খেলা অনুষ্ঠিত হয়। সবগুলো টেস্টই ড্রয়ে পরিণত হয় ও পাঁচ খেলা নিয়ে গড়া সিরিজে ড্রয়ের প্রথম ঘটনা ছিল।

ব্যক্তিগত জীবন
--------------

১৯৫৯-৬০ মৌসুম পর্যন্ত ঘরোয়া ক্রিকেটে অংশ নিতে থাকেন। ব্যক্তিগত সর্বোচ্চ অপরাজিত ২২৪ রান তুলেন। তাসত্ত্বেও তাকে আর কখনো টেস্ট খেলার জন্যে মনোনীত করা হয়নি। প্রথম-শ্রেণীর ক্রিকেটে জীবনের অধিকাংশ সময়ই গুজরাতের পক্ষে খেলেছেন।

পাঞ্জাবী নামে হলেও করাচী থেকে এসেছেন তিনি। সিন্ধী ভাষায় কথা বলতেন। বার্মা সেলের পরিদর্শকে হিসেবে কর্মজীবন অতিবাহিত করেন। ৪ অক্টোবর, ২০১১ তারিখে ৯০ বছর বয়সে মহারাষ্ট্রের মুম্বই এলাকায় পানানমল পাঞ্জাবী’র দেহাবসান ঘটে।

তথ্যসূত্র
---------

1. ↑  "Pananmal Punjabi"। www.cricketarchive.com। সংগ্রহের তারিখ ২০১১-০৯-২৩।

বহিঃসংযোগ
---------

* ইএসপিএনক্রিকইনফোতে পানানমল পাঞ্জাবী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে পানানমল পাঞ্জাবী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
প্রাক্তন-সমকামী আন্দোলন

প্রাক্তন-সমকামী আন্দোলন (ইংরেজি: Ex-gay movement) হল সেসব ব্যক্তি বা প্রতিষ্ঠান দ্বারা পরিচালিত আন্দোলন যারা সমকামী বা উভকামী ব্যক্তিদের উক্ত সম্পর্ক থেকে বেরিয়ে আসার বা নিবৃত থাকার প্রস্তাব করেন এবং বিপরীতকামী সম্পর্কে প্রবেশ করতে উৎসাহ ও সহায়তা প্রদান করে[1]। সাধারণত এমন ব্যক্তিরা এ আন্দোলনকে চালিত করেন, যারা পূর্বে সমকামী বা উভকামী ছিলেন কিন্তু এখন নেই অথবা সাধারণভাবে এ ধরনের সম্পর্ক থেকে বিরত থাকেন।
**প্রাক্তন-সমকামী আন্দোলন** (ইংরেজি: Ex-gay movement) হল সেসব ব্যক্তি বা প্রতিষ্ঠান দ্বারা পরিচালিত আন্দোলন যারা সমকামী বা উভকামী ব্যক্তিদের উক্ত সম্পর্ক থেকে বেরিয়ে আসার বা নিবৃত থাকার প্রস্তাব করেন এবং বিপরীতকামী সম্পর্কে প্রবেশ করতে উৎসাহ ও সহায়তা প্রদান করে। সাধারণত এমন ব্যক্তিরা এ আন্দোলনকে চালিত করেন, যারা পূর্বে সমকামী বা উভকামী ছিলেন কিন্তু এখন নেই অথবা সাধারণভাবে এ ধরনের সম্পর্ক থেকে বিরত থাকেন।

তথ্যসূত্র
---------

1. ↑  Throckmorton, Warren; Pattison, M. L. (জুন ২০০২)। "Initial empirical and clinical findings concerning the change process for ex-gays"। *Professional Psychology: Research and Practice*। American Psychological Association। **33** (3): 242–248। ডিওআই:10.1037/0735-7028.33.3.242। ৪ মে ২০০৮ তারিখে মূল থেকে আর্কাইভ করা। সংগ্রহের তারিখ ৮ মে ২০১৫।

প্রবেশদ্বার: এলজিবিটি